**Önkéntes Szerződés**

Amely létrejött egyrészt:

|  |  |
| --- | --- |
| **szervezet neve** | Táliber Közösségfejlesztő Alapítvány |
| **székhelye** | 5600 Békéscsaba, Vasvári Pál u. 29. |
| **adószáma** | 18388989-1-04 |
| **törzskönyvi nyilvántartási száma** | 18388989 |
| **képviseli** | Zsótér Mária elnök |

mint: **Fogadó szervezet**,

másrészről:

|  |  |
| --- | --- |
| **név:** |  |
| **anyja neve:** |  |
| **lakcím:** |  |
| **tartózkodási hely:** |  |
| **születési hely, idő:** |  |

mint: **Önkéntes,**

között az alábbiakban meghatározott feltételek szerint:

1. A felek megállapodnak abban, hogy a Fogadó szervezet az önkéntes szerződés aláírását követően Önkéntest határozatlan időre önkéntesként nyilvántartásba veszi. A felek között önkéntes jogviszony jön létre, melynek keretén belül az Önkéntes a Fogadó szervezetnél közérdekű önkéntes tevékenységet végezhet.
2. A Fogadó szervezet az Önkéntest az önkéntes tevékenységre vonatkozó alábbi adatokról szóban tájékoztatja:
   * adott program, tevékenység, projekt neve, helyszíne, ideje,
   * adható maximális juttatások,
   * önkéntes tevékenységek felsorolása,
   * önkéntes tevékenységre fordítandó időkeret és pihenőidő,
   * adott programra, tevékenységre, projektre vonatkozó egyedi, a Fogadó szervezet által meghatározott kiegészítő szabályok.
3. A Fogadó szervezet vállalja, hogy az Önkéntesre vonatkozó tényt vagy adatot csak jogszabályban előírt esetben adhat ki harmadik személy részére.
4. A Fogadó szervezet köteles biztosítani a munkavégzéshez szükséges feltételeket, minden az önkéntes tevékenységével kapcsolatos tájékoztatást és irányítást.
5. Az Önkéntes a tudomására jutott Fogadó szervezettel kapcsolatos személyes adatot, üzleti és egyéb titkot az önkéntes jogviszony megszűnése után megőriz.
6. Az Önkéntes vállalja, hogy az önkéntes tevékenységet a jelen szerződésben, a Fogadó szervezet Önkéntes munka nyilvántartásának szabályzatában foglaltak, illetve a „2005. évi LXXXVIII. Törvény a közérdekű önkéntes tevékenységről” című törvény szerint végzi.
7. A Fogadó szervezet vállalja, hogy az Önkéntessel jelen szerződésben foglaltak, a Fogadó szervezet Önkéntes programjának szabályzatában foglaltak, illetve a „2005. évi LXXXVIII. Törvény a közérdekű önkéntes tevékenységről” című törvény szellemében jár el.
8. Az Önkéntes a szerződés aláírása előtt megismerte a Fogadó szervezet Önkéntes programjának szabályzatát, a benne foglaltakat tudomásul vette.
9. Az Önkéntes felel az Önkéntes tevékenység során bizonyíthatóan általa okozott kárért, amennyiben a kárt az önkéntes felróható magatartása okozta. Az Önkéntes köteles a Fogadó szervezet tulajdonát képező vagy használatban álló vagyontárgyakat az adott helyzetben általában elvárható legnagyobb gondosság mellett, rendeltetésének megfelelően használni, működtetni. A rendelkezésre bocsátott eszközök biztonságos állapotáról a tőle elvárható módon meggyőződik, számára meghatározott karbantartást elvégzi. Ezen kötelezettségének gondatlanságból történő megszegése esetén megfelelő kártérítés, szándékos károkozás esetén a teljes kár megfizetésére kötelezhető.
10. Az önkéntes által az önkéntes jogviszonnyal összefüggésben harmadik személynek okozott kárért a fogadó szervezet felel.
11. Szerződő felek bármelyike az önkéntes jogviszonyt rendkívüli felmondással is megszüntetheti, amennyiben a másik fél a jelen szerződésben írt bármely kötelezettségét megszegi és a kötelezettség megszegése szándékos vagy súlyosan gondatlan magatartásra vezethető vissza. Rendkívüli felmondás alapja lehet, ha bármely fél olyan magatartást tanúsít, amely a másik fél számára a jogviszony fenntartását lehetetlenné teszi.
12. Önkéntes, az önkéntes jogviszonyának fennállása alatt nem tanúsíthat olyan magatartást, amely Fogadó szervezet jogos érdekeit sérti. Ilyen magatartásnak minősül:

* Fogadó szervezetről harmadik személy részére információk kiadása,
* a Fogadó szervezet profiljába tartozó tevékenység saját nevében történő végzése,
* az önkéntes munkavégzés helyén kívül olyan magatartás tanúsítása, amely nem méltó a Fogadó szervezet önkénteseihez.

1. Minden vitás kérdésben, amelyet a jelen szerződés nem rendez a Ptk. az önkéntességre és az önkéntesekre vonatkozó rendelkezései, illetve a „2005. évi LXXXVIII. Törvény a közérdekű önkéntes tevékenységről” című törvény az irányadó.

A szerződő felek a jelen megállapodásban foglaltakat elolvasták és azt, mint akaratukkal mindenben egyezőt írtak alá.

Békéscsaba, ……………..…………………….

|  |  |  |
| --- | --- | --- |
|  |  |  |
| Fogadó szervezet képviselője |  | Önkéntes |